Madaniyat va sport ishlari vaziri tayinlandi

1-iyundan Bahodir Ahmedov O‘zbekiston madaniyat va sport ishlari vaziri etib tayinlandi, deya xabar bermoqda “Gazeta.uz” vazirlik saytiga tayanib.

Bahodir Ahmedov noyabrdan vazir vazifasini vaqtincha bajarib kelgan, ungacha esa Madaniyat va sport ishlari vazirining o‘rinbosari — “O‘zbeknavo” estrada birlashmasi bosh direktori lavozimida faoliyat yuritgan.
Bahodir Ahmedov shu kungacha vazirlikning tuman bo‘limida badiiy rahbar, tuman bo‘limi mudiri, Toshkent shahar boshqarma boshlig‘i o‘rinbosari, Toshkent viloyati boshqarmasi boshlig‘i va vazir o‘rinbosari lavozimlarida ishlagan.